Фрэнк Сінатра

**Фрэнсіс Альберт Сінатра** (12 снежня 1915, Гобакен, Нью-Джэрсі — 14 мая 1998, Лос-Анджэлес) — амерыканскі акцёр, спявак і шоумен.

Вядомы рамантычным стылем выканання песень і «мядовым» голасам. У маладыя гады меў мянушку Фрэнкі () і Голас (), у пазнейшыя гады — Містар Блакітныя Вочы (), а затым паважлівае Старэйшына (). Песні ў яго выкананні ўвайшлі ў класіку эстрады і стылю свінг, сталі найбольш яркімі ўзорамі эстрадна-джазавай манеры спеву «крунінг», на якой былі выгадаваны некалькі пакаленняў амерыканцаў. За 50 гадоў актыўнай творчай дзейнасці Фрэнк Сінатра запісаў каля 100 нязменна папулярных дыскаў і сінглаў, выканаў усе самыя вядомыя песні найбуйнейшых кампазітараў ЗША — Джорджа Гершвіна, Кола Портэра і Ірвінга Берліна. Фрэнк Сінатра з’яўляецца адным з найбольш уплывовых артыстаў папулярнай музыкі 20 стагоддзя.

У 1997 годзе атрымаў вышэйшую ўзнагародай ЗША — Залаты медаль Кангрэса.

## Біяграфія 
Сінатра — сын італьянскіх эмігрантаў, якія на мяжы стагоддзяў яшчэ дзецьмі са сваімі бацькамі аселі на ўсходнім узбярэжжы Амерыкі. Яго бацька быў выхадцам Палерма (Сіцылія) і працаваў прафесійным баксёрам, пажарнікам і барменам. Маці Сінатры была родам з паўночнаітальянскага горада Лумарца (недалёка ад Генуі) і займала пасаду мясцовага старшыні Дэмакратычнай партыі ў Гобакене. Фрэнк быў адзіным дзіцём у сям’і. Ён рос у сціплым становішчы, у параўнанні з становішчам шматлікіх іншых італьяна-амерыканскіх імігрантаў.

З ранніх гадоў яго цікавіла музыка, і з 13 гадоў ён падзарабляў з дапамогай укулеле, маленькай музычнай усталёўкі, і мегафона ў барах свайго горада. З 1932 у Сінатры былі невялікія выступы на радыё. Калі ў 1933 на канцэрце ў Джэрсі-Сіці ён убачыў свайго куміра Бінга Крозбі, то цвёрда вырашыў стаць спеваком. Акрамя таго, ён працаваў таксама спартыўным журналістам мясцовай газеты падчас Вялікай дэпрэсіі ў 1930-я гг., пасля таго як без дыплома пакінуў ВНУ. Кіно выклікала ў яго вялікую зацікаўленасць, а яго любімым акцёрам быў Эдвард Г. Робінсан, які тады здымаўся часцей за ўсё ў фільмах пра гангстараў.

З групай «The Hoboken Four» Сінатра выйграў у 1935 конкурс маладых талентаў папулярнага тады радыёшоу «Major Bowes Amateur Hour» («Гадзіна для аматараў Вялікага Боўза») і праз некаторы час паехаў з імі ў сваё першае нацыянальнае турнэ. Пасля гэтага 18 месяцаў з 1937 ён працаваў па абавязку ў якасці шоумена ў музычным рэстаране ў Нью-Джэрсі, які таксама наведвалі такія вялікія артысты, як Кол Портэр, і выступамі на радыё заклаў асновы для сваёй прафесійнай кар’еры.

Штуршок кар’ернаму ўзлёту Сінатры дала праца ў знакамітых свінгавых джаз-аркестрах трубача Гары Джэймса і трамбаніста Томі Дорсі ў 1939—1942 гг. У лютым 1939 Сінатра ажаніўся з Нэнсі Барбата. У гэтым шлюбе ў 1940 нарадзілася Нэнсі Сінатра, якая пазней стала вядомай спявачкай. За ёй нарадзіліся ў 1944 Фрэнк Сінатра-малод. (у 1988—1995 гг. кіраўнік аркестра Сінатры) і ў 1948 Ціна Сінатра, якая працуе кінапрадзюсарам.

У канцы 1940-х гадоў у Сінатры пачаўся творчы крызіс жанру, які супаў па часе з бурным раманам з актрысай Авай Гарднер. 1949 стаў самым цяжкім у кар’еры Сінатры: яго звольнілі з радыё, а праз паўгода планы па правядзенні канцэртаў у Нью-Ёрку былі цяжка парушаныя. Нэнсі падала на развод, а раман з Гарднер перарос у гучны скандал. «Columbia Records» адмовіла яму ў студыйным часе. У 1950 яго кантракт з MGM быў скасаваны, а новы агент з MCA таксама адвярнуўся ад Сінатры. Ва ўзросце 34 гады Фрэнк стаў «чалавекам мінулага». У 1951 Сінатра ажаніўся з Авай Гарднер, з якой развёўся праз шэсць гадоў. Акрамя гэтага, Сінатра страціў голас пасля наймацнейшай прастуды. Усе гэтыя няшчасці былі настолькі нечаканыя і цяжкія, што спявак вырашыў скончыць жыццё самагубствам.

Праблемы з голасам былі часовымі, і, калі ён аднавіўся, то пачаў усё ізноў. У 1953 ён зняўся ў фільме «Ад сёння і навек» («From Here to Eternity»), атрымаўшы за яго «Оскар» як лепшы акцёр другога плану. Яго сталі запрашаць у розныя кінапраекты, самымі ўдалымі з якіх сталі «Чалавек з залатой рукой» («The Man With the Golden Arm», 1955), «11 Сяброў Оўшэна» («Ocean’s Eleven», 1960), «Дэтэктыў» («The Detective», 1968).

З канца 1950-х гадоў Сінатра выступаў у Лас-Вегасе з такімі эстраднымі зоркамі, як Сэмі Дэвіс, Дын Марцін, Джо Бішап і Пітэр Лоўфард. Іх кампанія, вядомая як «Rat Pack», працавала з Джонам Кенэдзі падчас яго прэзідэнцкай кампаніі ў 1960. Вельмі паспяховымі былі запісы і выступы з біг-бэндамі Каўнта Бэйсі, Білі Мэя, студыйнымі свінгавымі аркестрамі Нэльсана Рыдла і інш., якія набылі Сінатры славу аднаго з майстроў свінга.

У 1966 Сінатра ажаніўся з актрысай Міа Ферау. Яму быў 51 год, а ёй — 21. Яны разышліся праз год. Праз дзесяць гадоў Сінатра ажаніўся ў чацвёрты раз — з Барбарай Маркс, з якой пражыў да канца свайго жыцця.

У 1971 Сінатра аб’явіў, што сыходзіць на пенсію, аднак працягваў даваць рэдкія канцэрты. У 1979 Сінатра запісаў адзін з сваіх шэдэўраў — «New-York, New-York», і стаў адзіным спеваком у гісторыі, які здолеў праз пяцьдзясят гадоў вярнуць сабе папулярнасць і каханне публікі. У 1988—1989 прайшоў развітальны тур «Rat Pack», а апошні канцэртны выступ Сінатры адбыўся ў 1994, калі яму было 78 гадоў.

14 мая 1998 Фрэнк Сінатра памёр ад сардэчнага прыступу ва ўзросце 82 гадоў.

## Найбольш вядомыя песні 
* «My Way»
* «New-York, New-York»
* «Strangers in the Night»
* «It Was a Very Good Year»
* «I’ve Got You Under My Skin»
* «America The Beautiful»
* «Jingle Bells»
* «Let It Snow»
* «Something Stupid»
* «You make me feel so young»
* «Moonlight In Vermont»
* «My Kind Of Town»
* «Moon river»
* «Love and Marriage»
* «Everybody loves somebody»

## Альбомы 
* 1946 — The Voice Of Frank Sinatra
* 1948 — Christmas Songs By Sinatra
* 1949 — Frankly Sentimental
* 1950 — Songs By Sinatra
* 1951 — Swing And Dance With Frank Sinatra
* 1954 — Songs For Young Lovers
* 1954 — Swing Easy!
* 1955 — In The Wee Small Hours
* 1956 — Songs For Swingin' Lovers
* 1956 — This Is Sinatra!
* 1957 — A Jolly Christmas From Frank Sinatra
* 1957 — A Swingin' Affair!
* 1957 — Close To You And More
* 1957 — Where Are You
* 1958 — Come Fly With Me
* 1958 — Sings For Only The Lonely (Only The Lonely)
* 1958 — This Is Sinatra Volume 2
* 1959 — Come Dance With Me!
* 1959 — Look To Your Heart
* 1959 — No One Cares
* 1960 — Nice 'N' Easy
* 1961 — All The Way
* 1961 — Come Swing With Me!
* 1961 — I Remember Tommy
* 1961 — Ring-A-Ding-Ding!
* 1961 — Sinatra Swings (Swing Along With Me)
* 1961 — Sinatra’s Swingin' Session!!! And More
* 1962 — All Alone
* 1962 — Point Of No Return
* 1962 — Sinatra And Strings
* 1962 — Sinatra And Swingin' Brass
* 1962 — Sinatra Sings Great Songs From Great Britain
* 1962 — Sinatra Sings Of Love And Things
* 1962 — Sinatra-Basie An Historic Musical First (feat. Count Basie)
* 1963 — Sinatra’s Sinatra
* 1963 — The Concert Sinatra
* 1964 — America I Hear You Singing (feat. Bing Crosby & Fred Waring)
* 1964 — Days Of Wine And Roses Moon River And Other Academy Award Winners
* 1964 — It Might As Well Be Swing (feat. Count Basie)
* 1964 — Softly As I Leave You
* 1965 — A Man And His Music
* 1965 — My Kind Of Broadway
* 1965 — September Of My Years
* 1965 — Sinatra '65 The Singer Today
* 1966 — Moonlight Sinatra
* 1966 — Sinatra At The Sands (feat. Count Basie)
* 1966 — Strangers In The Night
* 1966 — That’s Life
* 1967 — Francis Albert Sinatra & Antonio Carlos Jobim (feat. Antonio Carlos Jobim)
* 1967 — The World We Knew
* 1968 — Cycles
* 1968 — Francis A & Edward K (feat. Duke Ellington)
* 1968 — The Sinatra Family Wish You A Merry Christmas
* 1969 — A Man Alone The Words And Music Of McKuen
* 1969 — My Way
* 1970 — Watertown
* 1971 — Sinatra & Company (feat. Antonio Carlos Jobim)
* 1973 — Ol' Blue Eyes Is Back
* 1974 — Some Nice Things I’ve Missed
* 1974 — The Main Event Live
* 1980 — Trilogy Past Present Future
* 1981 — She Shot Me Down
* 1984 — LA Is My Lady
* 1993 — Duets
* 1994 — Duets II
* 1994 — Sinatra & Sextet Live In Paris
* 1994 — The Song Is You
* 1995 — Sinatra 80th Live In Concert
* 1997 — With The Red Norvo Quintet Live In Australia 1959
* 1999 — '57 In Concert
* 2002 — Classic Duets
* 2003 — Duets With The Dames
* 2003 — The Real Complete Columbia Years V-Discs
* 2005 — Live From Las Vegas
* 2006 — Sinatra Vegas
* 2008 — Nothing But The Best

## Фільмаграфія 
*(найбольш паспяховыя праекты)*
* 1941 — Ночы Лас-Вегаса / *Las Vegas Nights*
* 1946 — Пакуль плывуць аблокі / *Till Clouds Roll By*
* 1953 — Ад сёння і навек / *From Here to Eternity* — *радавы Энджэла Маджыа* (атрымаў прэмію «Оскар» як лепшы акцёр другога плану)
* 1954 — Нечаканы / *Suddenly* — *Джон Бэйрон*
* 1955 — Чалавек з залатой рукой / *The Man With the Golden Arm*
* 1956 — Вышэйшае грамадства / *High Society* — *Майк Конар*
* 1957 — Гонар і палкасць/ *The Pride and the Passion* — *Мігель*
* 1958 — І падбеглі яны / *Some Came Running* — *Дэйв Хірш*
* 1960 — Адзінаццаць сяброў Оўшэна / *Ocean’s Eleven* — *Дэнні Оушен*
* 1962 — Манчжурскі кандыдат / *The Manchurian Candidate* — *капітан/маёр Беннет Мазліва*
* 1964 — Парыж у спёку / *Paris When It Sizzles*
* 1965 — Цягнік фон Райана / *Von Ryan’s Express* — *палкоўнік Райан*
* 1965 — Робін і 7 гангстараў / *Robin and the 7 Hoods* — *гангстар Робі*

## Літаратура 
* 

## Спасылкі 
* Афіцыйны сайт Фрэнка Сінатры 

Катэгорыя:Спевакі і спявачкі ЗША
Катэгорыя:Барытоны
Катэгорыя:Тэлевядучыя ЗША
Катэгорыя:Акцёры ЗША